વેરાવળ તાબાના ગોવિંદપરાના મહમદ હુસેન નુરમહમદ સુમરાના વેવાઈ હારૂનભાઈ પર પીજીવીસીએલનો કેસ વેરાવળ કોર્ટમાં ચાલતો હોઈ, આ કોર્ટમાં નિર્દોષ સાબિત કરી દેવા માટે જજના નામે રૂપિયા ૧૮ લાખની માગણી ભાવિન મનુભાઈ કારીયાએ કરી, વચેટીયાની ભુમીકા ભજવી ૧૮ લાખ આપી દે એટલે કેસની પતાવટ કરી આપીશ તેમ કહ્યું હતું. આથી હારૂનભાઈએ આધાર પુરાવા સાથે લાંચધારાના ટોલફ્રી નંબર પર સંપર્ક કરતા તે અંગે ગુનો નોંધાયો હતો. ગઈકાલે રાજકોટ ગ્રામ્ય વિસ્તારના એસીબી પીઆઈ તપાસ અર્થે વેરાવળ આવ્યા હતા. અને આરોપીને તેના નજીકના સ્થળેથી જ ઝડપી લીધો હતો. આજે તેમને કોર્ટમાં રજુ કરવામાં આવતા કોર્ટે સાત દિવસના રીમાન્ડ મંજુર કર્યા હતા. પ્રાથમિક પૂછપરછમાં ખાસ વિગતો નહીં મળતા રીમાન્ડ દરમિયાન વિશેષ પૂછપરછ હાથ ધરાશે. જો કે આ ઘટનામાં જજનું નામ વટાવવામાં આવ્યું હતું કે અન્ય બાબત સમાયેલી છે તે અંગે પોલીસ દ્વારા તપાસ કરવામાં આવશે. નીચે આપેલી લીંક પર ક્લિક કરીને જોડાઓ સંદેશ ન્યૂઝ સાથે.